
ANUNŢ privind consultare elaborare 
Plan Urbanistic Zonal ”Introducere teren în intravilan și lotizare pentru locuințe și funcțiunin complementarenr.cad. 2953 și 5242 sat Sântandrei, 
comuna Sântandrei, județul Bihor”

Proiectant: S.C. Proiectare EXPRESIV S.R.L. – arh.Rodica Sim
Inițiatori: Avram Marius cu soția  Avram Elena-Miorița, Avram Vasile cu soția Avram Ecaterina și Comuna Sântandrei

Terenul propus pentru parcelare este situat în sudul satului Sântandrei și este delimitat la nord de parcelarea pentru str.Prunilor, Vișinilor și Caișilor, la vest de parcelările pentru străzile Ogorului și Colinelor, la est de de un teren arabil aflat între parcelările str.Greierului și Lalelelor, și la sud de teren arabil în extravilan.
Terenul studiat este alcătuit din două loruri identificate prin nr.cad.2953 cu suprafața de 11600mp (proprietatea familiei Avram) și  nr.cad 5242 cu suprafața de 1204 mp (proprietatea privată a Comunei Sântandrei), având în total 12804 mp. Accesul la teren se face din drumul județean DJ 797 pe străzi existente și apoi din strada Ogorului.
Conform PUG valabil, din 2006, terenul studiat se află în extravilan, ca urmare pentru a fi construibil pentru locuințe s-a elaborat un plan urbanistic zonal.
Prin P.U.Z. se propune  parcelarea terenului în 18 parcele pentru locuințe amplasate pe o singură parte a unui drum de acces nou constituit de 12 m lățime, și o parcelă pentru zonă verde, instituții sau servicii în capătul de vest al noii străzi.
Reglementările propuse prin PUZ definesc funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Reglementările propuse și prezentate în planșa 3/U sunt:  
Funcțiune locuire                       : loc.individuale unifamiliale individuale sau cuplate și anexele acestora
                                                    locuințe semicolective cu 2 unități locative (bifamiliale)
Funcțiuni complementare          : conform regulamentului aferent PUZ
Mărime parcele                           : 500 ÷ 967 mp   
Front la stradă                            : 15,26 ÷ 29,82 m   
Regim maxim de înălțime           : S+P+1+M 
P.O.T.                                          : max.40%  
C.U.T.                                          : max.0,90 
Retragere de la stradă                : min.6,0 m.
Retragere spate                          : min.6,00 m
Retrageri laterale                        : min.3,00m pe o latură și conform Codului Civil pe cealaltă latură
Parcaj obligatoriu pe lot              : minim 1 loc/locuință
Înălțime gard perimetral              : max. 2,50 m spre vecini
				     : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului

Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. 

Drumul nou propus pentru acces la parcele va avea travea de 12m și va fi constituit din două parcele de teren cu lățimea de 6m fiecare, una aparținând inițiatorilor PUZ și alta care se va dezmembra din terenul adiacent situat în partea de sud, identificat cu nr.cad.7105, după aprobarea PUZ. De asemeni se vor dezmembra terenuri pentru legătura dintre străzi, astfel în partea de vest 6m pentru accesul la străzile Prunilor și Greierului, respectiv 9 m la est pentru accesul la străzile Ogorului și Colinelor. 
Terenul ce se doreste a fi parcelat nu este traversat de rețele de utilități. Pentru asigurarea cu energie electrică, gaz apă și canalizare a viitoarelor parcele, se va face extinderea pe noul drum constituit a rețelelor de distribuție existente pe str.Ogorului. Provizoriu alimentarea cu apă și canalizarea se va face prin puț forat și rezervor vidanjabil la fiecare lot.
[bookmark: _GoBack]Inițiatorii PUZ vor pietrui  noul drum care va deveni  public. Totodată aceștia vor realiza extinderea rețelelor de energie electrică, apă și gaz pe cheltuiala lor, deaoarece administrația publică locală nu poate susține financiar edificarea rețelelor edilitare pe noile drumuri propuse.
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 30.09 – 13.11.2019, în intervalul orar 9:00 – 14:00.
Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com.
	 Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.

